Elevii Școlii nr. 195 din București sunt întâmpinați pe holurile instituției cu îndemnul “Vă rugăm insistent numai vă așezați pe calorifer!! Risc de avarie”, au scris astăzi mai mulți părinți redacției Edupedu.ro. Mesajul este printat și lipit pe un geam “de pe holul școlii, lângă sala de sport”, au precizat părinții, care au trimis fotografia atașată.



“Vă informăm că anunțul a fost redactat și afișat de angajații firmei care a închiriat complexul sportiv. Drept urmare, vă rugăm să precizați în articolul dumneavoastră că anunțul nu a fost scris de un angajat al școlii noastre și nici nu apare în incinta Școlii Gimnaziale nr. 195, ci în incinta bazinului de înot”.

La întrebarea Edupedu.ro dacă acest complex sportiv al școlii nu este folosit în prezent deloc de elevii Școlii Gimnaziale nr. 195, directoarea Ștefania Voicu a răspuns următoarele:

“1. Bazinul este închiriat de asociațiai Aqua Sport, prin licitație publică.

2. Noi utilizăm doar sălile de sport, de la 8.00 – 18.00;

3. Afișul a fost realizat și afișat de către angajații asociației Aqua Sport; Se poate intra în incinta unității trecând și prin holul complexului cu permisiunea paznicului. Fotografia este realizată din hol cu vedere către curtea școlii. Vă rugăm frumos nu mai denigrați instituția de învățământ! Cu aleasă considerație, Director Profesor Voicu Ștefania”

“Greșeala gramaticală este atât de grosolană, încât îți dai seama din prima că cel care a scris mesajul ăsta nu prea a avut treabă cu școala”, a spus unul dintre părinți.

Școala 195 este cea mai mare școală din București, având aproximativ 2.500 de elevi.

Donează prin Transfer Bancar CONT LEI:RO76BTRLRONCRT0471641001 CONT EURO:RO26BTRLEURCRT0471641001 Deschis la BANCA TRANSILVANIA